સાવજો ગામમાં ઘુસ્યા હોવાની જાણ થતા ગામલોકોમાં ભયનો માહોલ પ્રસરી ગયો હતો. ગામલોકો તેમના કાચા મકાનના નળીયા પર અને ધાબા પર ચડી ગયા હતા અને હાંકલા પડકારા કરી મહા મહેનતે સાવજોને ગામની બહાર ખદેડી મુક્યા હતાં. બીજી તરફ શેત્રુજી નદીના પટમાં સાવજોની સુરક્ષા માટે પહેરો દેતા વન કર્મચારીઓ જેઠવાભાઇ, ભદ્રેશસિંહ પરમાર, પ્રફુલભાઇ મહેતા, પોલીસકર્મી ભરતસિંહ ચૌહાણ વગેરે સાવજો ગામમાં ઘુસ્યા હોવાની જાણ થતા ગામમાં દોડી આવ્યા હતાં. ક્રાંકચમાં આ રીતે અવાર નવાર ઘુસી આવી સાવજો મારણ કરતા હોય લોકોમાં ફફડાટ છે.